Ehdotus neuvoston asetus (EY) tiettyjä palkoviljoja koskevasta erityistoimenpiteestä annetun asetuksen (EY) N:o 1577/96 muuttamisesta /* KOM/99/0428 lopull. - CNS 99/0182 */



Virallinen lehti nro C 342 E , 30/11/1999 s. 0041 - 0041



Ehdotus NEUVOSTON ASETUS (EY) tiettyjä palkoviljoja koskevasta erityistoimenpiteestä annetun asetuksen (EY) N:o 1577/96 muuttamisesta (komission esittämä) PERUSTELUT Raportin perusteella tiettyihin palkoviljoihin sovellettavan järjestelmän soveltamisesta Komissio katsoo, että järjestelmää on sovellettava nykyisessä muodossaan, eli taatun enimmäispinta-alan on säilyttävä 400 000 hehtaarina ja tuen 181 EUR hehtaarilta. Taatun enimmäispinta-alan ylitykset osoittavat kuitenkin, että pinta-alojen kehitys olisi saatava paremmin hallintaan. Tämän vuoksi komissio ehdottaa tuotteiden eri käyttötarkoitusten huomioon ottamista, sillä linssit ja kahviherneet on tarkoitettu ihmisravinnoksi ja virnat rehuksi. Niiden pinta-alojen suhteellinen osuus, joille on haettu tukea toimenpiteen soveltamisen alusta alkaen, esitetään raportin liitteessä II. Siitä käy ilmi, että linssien ja kahviherneiden keskimääräinen osuus on ollut noin 40 prosenttia ja virnojen osuus 60 prosenttia tuetuista pinta-aloista. Komissio ehdottaa, että taattu pinta-ala jaettaisiin tämän perusteella kahteen osaan, jolloin linssien ja kahviherneiden osuudeksi tulisi 160 000 hehtaaria ja virnojen osuudeksi 240 000 hehtaaria. Taatun enimmäispinta-alan hehtaarit, jotka jäisivät jonakin markkinointivuonna käyttämättä, siirrettäisiin toiseen taattuun enimmäispinta-alaan ennen mahdollisen ylittymisen toteamista. Komissio ehdottaa lisäksi toimivaltaisen hallintokomitean vaihtamista korvaamalla kuivarehujen hallintokomitea viljan hallintokomitealla, jotta asetus saataisiin vastaamaan käytäntöä. Ehdotus NEUVOSTON ASETUS (EY) tiettyjä palkoviljoja koskevasta erityistoimenpiteestä annetun asetuksen (EY) N:o 1577/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo, että (1) asetuksella (ETY) N:o 1577/96 [4] otetaan käyttöön tiettyjä palkoviljoja koskeva erityistoimenpide, [4] EYVL L 206, 16.8.1996, s. 4. Asetus sellaisena kuin se on viimeksi muutettuna komission asetuksella (EY) N:o 1826/97 (EYVL L 260, 23.9.1997, s. 11). (2) tämän toimenpiteen soveltamisalaan kuuluvien viljelmien markkinat eroavat toisistaan, sillä virnat on tarkoitettu rehuksi ja linssit ja kahviherneet ihmisravinnoksi; kaikkiin näihin viljelmiin sovellettu enimmäispinta-alan järjestelmä ei ole tähän asti mahdollistanut pinta-alojen kehityksen riittävää hallintaa erityisesti siitä syystä, että virnojen viljelyalat ovat lisääntyneet järjestelmän soveltamisen alusta asti; tämän vuoksi on aiheellista jakaa taattu enimmäispinta-ala pienempiin osiin palkoviljojen tuotannon ohjaamiseksi paremmin Euroopan unionissa, ja (3) kuivarehujen hallintokomitea olisi järjestelmän soveltamista varten korvattava viljan hallintokomitealla, ON ANTANUT TÄMÄN ASETUKSEN: 1 artikla Muutetaan asetus (EY) N:o 1577/96 seuraavasti: 1) Korvataan 3 artikla seuraavasti: "3 artikla 1. Kun pinta-alat, joille on haettu tukea tämän asetuksen nojalla, ylittävät tämän artiklan 2 kohdassa vahvistetut taatut enimmäispinta-alat, kyseisenä markkinointivuonna maksettavan tuen määriä vähennetään suhteessa näihin ylityksiin. 2. Taatuiksi enimmäispinta-aloiksi vahvistetaan linssien ja kahviherneiden osalta 160 000 hehtaaria ja virnojen osalta 240 000 hehtaaria. Kun jotakin enimmäispinta-alaa ei markkinointivuoden aikana saavuteta, käyttämätön jäännös siirretään samana markkinointivuonna toiseen taattuun enimmäispinta-alaan ennen mahdollisen ylittymisen toteamista.» 2) Korvataan 6 artiklan 1 kohta seuraavasti: «1. Komissio päättää soveltamistoimenpiteistä asetuksen (ETY) N:o 1766/92 [5] 23 artiklassa säädettyä menettelyä noudattaen. Kyseisen menettelyn mukaisesti komissio vahvistaa taatun enimmäispinta-alan ylitykset ja määrittelee tuen lopulliset määrät viimeistään kyseisen markkinointivuoden 15 päivänä marraskuuta.» [5] EYVL L 181, 1.7.1992, s. 21. Asetus sellaisena kuin se on viimeksi muutettuna asetuksella (EY) N:o 1253/1999 (EYVL L 160, 26.6.1999, s. 18). 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 2000/2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>